Source: https://www.ketos.eu/en/terms-and-conditions
Timestamp: 2019-02-18 22:40:43+00:00
Document Index: 13635557

Matched Legal Cases: ['§ 588', '§ 409', '§ 16', '§ 11', '§ 12', '§ 588', '§ 409', '§ 28']

Terms and Conditions | Ketos
Všeobecné zmluvné podmienky vzťahujúce sa na zmluvy uzavierané na diaľku prostredníctvom webstránky www.ketos.eu a reklamačný poriadok (ďalej len „VZP“)
1. Na účely týchto VZP
predávajúcim je spoločnosť KETOS s.r.o., so sídlom Staré ihrisko 3, 831 02 Bratislava, IČO 35 736 089, zapísaná v Obchodnom registri Okresného súdu Bratislava I, oddiel Sro, vložka číslo 16305/B, DIČ 2020229310, IČ DPH SK 2020229310, emailová adresa xxxxxxxxxxx, telefónne číslo xxxxxxxxxxx,
kupujúcim je spotrebiteľ, alebo fyzická osoba, ktorá pri uzatváraní a plnení kúpnej zmluvy koná v rámci predmetu svojej podnikateľskej činnosti, zamestnania alebo povolania (fyzická osoba – podnikateľ), ako aj právnická osoba, ak tieto osoby majú záujem objednať tovar z webstránky, ak objednajú tovar z webstránky a uzatvoria tak s predávajúcim kúpnu zmluvu; na účely bodu 23 týchto VZP kupujúcim je len fyzická osoba,
spotrebiteľom je fyzická osoba, ktorá pri uzatváraní a plnení kúpnej zmluvy nekoná v rámci predmetu svojej podnikateľskej činnosti, zamestnania alebo povolania; na vylúčenie pochybností, ak v niektorom z ustanovení týchto VZP je použitý pojem „spotrebiteľ“, dané ustanovenie sa nevzťahuje na kupujúcich, ktorí nie sú spotrebiteľmi, ibaže v konkrétnom ustanovení je uvedené inak,
webstránkou je internetová stránka www.ketos.eu prevádzkovaná predávajúcim,
objednávkou je objednávkový formulár riadne a úplne vyplnený a odoslaný kupujúcim prostredníctvom webstránky, ktorým vyjadrí vôľu objednať tovar z webstránky a uzatvoriť s predávajúcim kúpnu zmluvu; objednávka obsahuje najmä údaje o kupujúcom najmenej v rozsahu
meno, priezvisko, bydlisko, dátum narodenia v prípade kupujúceho, ktorý je spotrebiteľom,
meno, priezvisko, obchodné meno, miesto podnikania, IČO, DIČ prípadne IČ DPH v prípade kupujúceho – fyzickej osoby, ktorá je podnikateľom,
obchodné meno, sídlo, IČO, DIČ prípadne IČ DPH v prípade kupujúceho - právnickej osoby a
v každom prípade miesto dodania, telefónne číslo a emailovú adresu kupujúceho,
tovarom sa rozumie hnuteľná vec ponúkaná na predaj predávajúcim prostredníctvom webstránky,
kúpnou zmluvou sa rozumie zmluva v zmysle § 588 a nasl. Občianskeho zákonníka (ak kupujúci je spotrebiteľ) alebo podľa § 409 a nasl. Obchodného zákonníka (ak kupujúci je fyzická osoba – podnikateľ alebo právnická osoba) uzavretá medzi predávajúcim a kupujúcim odoslaním objednávky prostredníctvom webstránky, z ktorej vyplýva najmä povinnosť predávajúceho objednaný tovar dodať kupujúcemu, odoslať ho kupujúcemu na miesto dodania a povinnosť kupujúceho tovar prevziať a zaplatiť zaň kúpnu cenu,
kúpnou cenou sa rozumie predajná cena tovaru uvedená na webstránke, za ktorú tovar predávajúci ponúka na predaj a kupujúci kupuje; kúpna cena tovaru je uvedená vrátane dane z pridanej hodnoty a všetkých ostatných daní a je zhodná s jednotkovou cenou,
miestom dodania je miesto určené na dodanie tovaru uvedené v objednávke; miestom dodania môže byť len miesto na území Slovenskej republiky alebo Českej republiky,
trvanlivým nosičom sa rozumie prostriedok, ktorý umožňuje kupujúcemu alebo predávajúcemu uchovať jemu adresované informácie spôsobom umožňujúcim ich použitie v budúcnosti na časové obdobie zodpovedajúce účelu týchto informácií a ktorý umožňuje nezmenené reprodukovanie uložených informácií, najmä papier, e-mail, USB kľúč, CD, DVD, pamäťová karta, pevný disk počítača,
adresou predávajúceho, na ktorej môže kupujúci uplatniť reklamáciu tovaru, podať sťažnosť alebo iný podnet, sa rozumie adresa predávajúceho uvedená v bode 1.1 týchto VZP; údaje v bode 1.1 týchto VZP sú aj údajmi určenými pre kontakt predávajúceho so spotrebiteľom,
nákladmi na dodanie tovaru sú náklady na dopravu, dodanie tovaru, poštové a iné náklady a poplatky; predávajúci nesmie uvádzať žiadne údaje, vlastnosti alebo podmienky poštových, prepravných alebo zasielateľských služieb, ktoré sú v rozpore s informáciami uvedenými vo verejne prístupných poštových, obchodných alebo iných podmienkach poskytovania týchto služieb, alebo ktoré nie sú výslovne uvedené v písomnej dohode medzi poštovým podnikom, prepravcom alebo zasielateľom vykonávajúcim prepravu alebo dodanie tovaru a predávajúcim.
2. Predmetom týchto VZP je úprava vzájomných práv a povinnosti medzi kupujúcim a predávajúcim pri uzatváraní kúpnej zmluvy na diaľku v zmysle Občianskeho zákonníka (ak kupujúci je spotrebiteľ) popr. Obchodného zákonníka (ak kupujúci je fyzická osoba – podnikateľ alebo právnická osoba), zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení neskorších predpisov, prostredníctvom webstránky.
3. Kupujúci na webstránke v časti označenej ako „E-SHOP“ môže si vybrať tovar rozdelený do jednotlivých kategórií. Kliknutím na tovar sa otvorí náhľad tovaru a kupujúci má možnosť oboznámiť sa jasným, zrozumiteľným, čitateľným spôsobom s
3.1 opisom hlavných vlastností tovaru,
3.2 kúpnou cenou tovaru,
3.3 nákladmi na dodanie tovaru, alebo, ak tieto náklady a poplatky nemožno určiť vopred, skutočnosťou, že do celkovej ceny môžu byť zarátané takéto náklady,
3.4 informáciami o prípadných obmedzeniach dodávky tovaru, ako aj s
3.4 informáciami o spôsoboch platby, ktoré je možné použiť na úhradu kúpnej ceny,
3.5 informáciou o existencii a podrobnostiach záruky poskytovanej výrobcom alebo predávajúcim podľa prísnejších zásad ako stanovuje všeobecný predpis ak ju výrobca alebo predávajúci poskytuje, ako aj
3.6 informáciou o existencii a podmienkach pomoci a službách poskytovaných spotrebiteľom po predaji tovaru, ak sa taká pomoc poskytuje.
4. Stlačením tlačidla „DO KOŠÍKA“ tovar kupujúci pridá do nákupného košíka na webstránke. Kliknutím na piktogram nákupného košíka na webstránke kupujúci má k dispozícii náhľad nim vybraného tovaru s uvedením jeho stručného opisu, množstva a kúpnej ceny. Tovar uvedený v nákupnom košíku kupujúci môže objednať tak, že kliknutím vyberie položku „OBJEDNAŤ“, následne sa na webstránke objaví formulár objednávky. Po riadnom vyplnení objednávky kupujúci odošle objednávku pomocou tlačidla „OBJEDNÁVKA S POVINNOSŤOU PLATBY“, čím kupujúci dokončí objednávku a objedná tovar. Bezprostredne pred odoslaním objednávky
4.1 predávajúci prostredníctvom webstránky jasne, zrozumiteľne, čitateľne oznámi kupujúcemu informácie o hlavných vlastnostiach objednávaného tovaru, o celkovej kúpnej cene, ako aj nákladov na dodanie tovaru,
4.2 kupujúci potvrdí (zaškrtnutím checkboxu), že sa s týmito VZP oboznámil a že s nimi v plnom rozsahu, bez výhrad súhlasí, podobne súhlasí s kúpnou cenou objednaného tovaru a s nákladmi na dodanie tovaru a je si vedomý povinnosti zaplatiť na základe objednávky kúpnu cenu a náklady na dodanie tovaru.
5. Predávajúci je povinný po odoslaní objednávky obratom zaslať na emailovú adresu kupujúceho:
5.1 potvrdenie objednávky a potvrdenie o uzavretí kúpnej zmluvy na diaľku, ktorá obsahuje jasne, zrozumiteľne, čitateľne informácie o hlavných vlastnostiach tovaru, kúpnu cenu, náklady na dodanie tovaru, kupujúcim zvolený spôsob úhrady kúpnej ceny, interné číslo predávajúceho pred danú objednávku a kúpnu zmluvu, číslo bankového účtu predávajúceho, v prípade úhrady kúpnej ceny prostredníctvom platobnej brány aj dátum transakcie, autorizačný kód, číslo a meno držiteľa platobnej karty, adresu držiteľa platobnej karty, poznámku „eCard VÚB platba“,
5.2 tieto VZP aj s prílohami. Prostredníctvom týchto VZP predávajúci poskytuje
- informácie o obchodnom mene a sídle alebo mieste podnikania predávajúceho,
- údaje, ktoré sú dôležité pre kontakt s predávajúcim, adresu predávajúceho, na ktorej môže kupujúci uplatniť reklamáciu tovaru, podať sťažnosť alebo iný podnet,
- platobné podmienky, dodacie podmienky, lehotu, do ktorej sa predávajúci zaväzuje dodať tovar, informáciu o postupoch uplatňovania a vybavovania reklamácií, sťažností a podnetov,
- informáciu o práve spotrebiteľa odstúpiť od kúpnej zmluvy, podmienkach, lehote a postupe pri uplatňovaní práva na odstúpenie od kúpnej zmluvy; predávajúci zároveň týmto poskytuje spotrebiteľovi formulár na odstúpenie od zmluvy, podľa prílohy č. 1 týchto VZP,
- informáciu o tom, že ak kupujúci odstúpi od kúpnej zmluvy, bude znášať náklady na vrátenie tovaru predávajúcemu a aj náklady na vrátenie tovaru, ktorý vzhľadom na jeho povahu nie je možné vrátiť prostredníctvom pošty,
- poučenie o zodpovednosti predávajúceho za vady tovaru alebo služby, spôsob uplatnenia reklamácie podľa všeobecného predpisu.
6. Kupujúci môže uhradiť kúpnu cenu za tovar:
6.1 platobnou kartou prostredníctvom platobnej brány (eCard VÚB),
6.2 prevodom na bankový účet predávajúceho uvedeného v potvrdení o uzavretí kúpnej zmluvy na diaľku,
6.3 dobierkou, kedy kupujúci kúpnu cenu uhradí doručovateľovi pri dodaní tovaru.
Spôsob úhrady kúpnej ceny si kupujúci zvolí pri objednávke tovaru. V prípade, že kupujúci si zvolí spôsob úhrady kúpnej ceny podľa bodu 6.1 alebo 6.2 a kúpna cena nebude uhradená v (nebola pripísaná v prospech bankového účtu predávajúceho alebo platba nebola autorizovaná bankou) lehote 10 dní od doručenia potvrdenia o uzavretí kúpnej zmluvy na diaľku, predávajúci má právo od kúpnej zmluvy odstúpiť; ak dôjde k úhrade kúpnej ceny po tomto dátume, predávajúci uhradenú kúpnu cenu v lehote 10 dní od obdržania vráti kupujúcemu, ak nedošlo k inej dohode. Predávajúci uplatní právo na odstúpenie od kúpnej zmluvy u kupujúceho v podobe zápisu na inom trvanlivom nosiči, najmä emailom zaslaným na emailovú adresu predávajúceho uvedenú v objednávke.
7. Predávajúci dodá kupujúcemu tovar najneskôr v lehote 30 dní od doručenia potvrdenia o uzavretí kúpnej zmluvy na diaľku v prípade, že kúpna cena bola uhradená spôsobom uvedeným v bode 6.3 týchto VZP; v prípade úhrady kúpnej ceny v zmysle bodu 6.1 alebo 6.2 týchto VZP lehota na dodanie tovaru začína plynúť od úhrady kúpnej ceny (pripísanie kúpnej ceny v prospech bankového účtu predávajúceho alebo autorizácia platby bankou) . V prípade, že tovar nebude včas dodaný kupujúcemu, ten má právo odstúpiť od kúpnej zmluvy. V prípade, že predávajúci objednaný tovar nemôže dodať alebo nemôže dodať včas, je povinný o tom bezodkladne informovať kupujúceho a do 14 dní mu vrátiť zaplatenú kúpnu cenu, ak nedošlo k inej dohode.
8. Predávajúci dodá tovar kupujúcemu na miesto dodania pomocou doručovateľa. Náklady na doručenie tovaru hradí kupujúci spolu s kúpnou cenou; ich presná výška bude uvedená v závislosti od druhu a množstva objednaného tovaru na webstránke pred odoslaním objednávky. Odoslanie tovaru oznámi predávajúci kupujúcemu emailom. Predávajúci zabezpečí dodanie tovaru do miesta dodania za prvé uzamykateľné dvere. V prípade, že kupujúci tovar neprevzal, predávajúci má právo odstúpiť od kúpnej zmluvy. Ak na základe žiadosti kupujúceho predávajúci opakovane odošle tovar kupujúcemu na miesto dodania, ten znáša náklady spojené s opakovaným doručením tovaru.
9. Predávajúci je povinný spolu s tovarom vydať objednávateľovi aj doklady, ktoré sa vzťahujú k tovaru a ktoré sú potrebné na jeho riadne užívanie, najmä faktúru na kúpnu cenu obsahujúcu náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov, doklad o kúpe tovaru alebo dodací list obsahujúci údaje podľa § 16 zákona č. 250/2007 Z.z. o ochrane spotrebiteľa v znení neskorších predpisov, písomnú informáciu o spôsobe použitia tovaru a o nebezpečenstve, ktoré vyplýva z jeho nesprávneho použitia, písomný návod na montáž, údržbu, uchovávanie a skladovanie tovaru, ako aj ďalšie informácie v zmysle § 11 a § 12 zákona č. 250/2007 Z.z. o ochrane spotrebiteľa v znení neskorších predpisov, všetko v kodifikovanej podobe štátneho jazyka. Ak treba, aby sa pri užívaní tovaru zachovali osobitné pravidlá, je povinný predávajúci kupujúceho s nimi oboznámiť, ibaže ide o pravidlá všeobecne známe.
10. Zodpovednosť za vznik škody na tovare odo dňa prevzatia tovaru (bod 8 týchto VZP) nesie v celom rozsahu kupujúci. Vlastnícke právo k tovaru prechádza na kupujúceho prevzatím tovaru (bod 8 týchto VZP) a úplným uhradením kúpnej ceny. Predávajúci je oprávnený odmietnuť odovzdať tovar kupujúcemu, kým nedôjde k zaplateniu celej kúpnej ceny (najmä v prípade platby kúpnej ceny podľa bodu 6.3 týchto VZP).
11. Kupujúci môže odstúpiť od kúpnej zmluvy
11.1 v prípadoch určených v týchto VZP a príslušných všeobecne záväzných právnych predpisoch, predovšetkým v § 588 a nasl. Občianskeho zákonníka (ak kupujúci je spotrebiteľ) resp. § 409 a nasl. Obchodného zákonníka (ak kupujúci je fyzická osoba – podnikateľ alebo právnická osoba) a za podmienok tam uvedených,
11.2 a ak ide o spotrebiteľa tak aj v lehote 14 dní odo dňa prevzatia tovaru (na vylúčenie pochybností aj pred prevzatím tovaru), bez uvedenia dôvodu.
Kupujúci uplatní právo na odstúpenie od kúpnej zmluvy u predávajúceho v listinnej podobe alebo v podobe zápisu na inom trvanlivom nosiči, najmä emailom zaslaným na adresu predávajúceho uvedeného v bode 1.1 týchto VZP; spotrebiteľ môže použiť formulár na odstúpenie od zmluvy podľa prílohy č. 2 týchto VZP. Ak ide o spotrebiteľa lehota na odstúpenie od zmluvy (bod 11.2 týchto VZP) sa považuje za zachovanú, ak oznámenie o odstúpení od kúpnej zmluvy bolo odoslané predávajúcemu najneskôr v posledný deň lehoty podľa bodu 11.2 týchto VZP.
12. V prípade, že dôjde k odstúpeniu od kúpnej zmluvy predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od kúpnej zmluvy vrátiť spotrebiteľovi všetky platby, ktoré od neho prijal na základe kúpnej zmluvy alebo v súvislosti s ňou, vrátane nákladov na dodanie tovaru; spotrebiteľ je povinný najneskôr do 14 dní odo dňa odstúpenia od zmluvy zaslať tovar späť predávajúcemu alebo odovzdať tovar predávajúcemu. Predávajúci nie je povinný vrátiť kupujúcemu platby, ktoré od neho prijal pred tým, ako mu je tovar doručený alebo kým kupujúci nepreukáže zaslanie tovaru späť predávajúcemu. Predávajúci je povinný vrátiť kupujúcemu platby rovnakým spôsobom, aký použil kupujúci pri svojej platbe. Tým nie je dotknuté právo kupujúceho dohodnúť sa s predávajúcim na inom spôsobe platby, ak v súvislosti s tým kupujúcemu nebudú účtované žiadne ďalšie poplatky.
13. Pri odstúpení od kúpnej zmluvy znáša spotrebiteľ náklady na vrátenie tovaru predávajúcemu, ak tovar plne zodpovedal kvalitatívnym požiadavkám a nebol vadný. Ak dodaný tovar nemá vlastnosti, o ktoré prejavil spotrebiteľ záujem a ktoré sa zhodujú s popisom poskytnutým predávajúcim, náklady na jeho vrátenie a dodanie tovaru, ako aj všetky spotrebiteľom účelne vynaložené náklady v súvislosti s tým znáša predávajúci. Predávajúci nie je povinný uhradiť spotrebiteľovi dodatočné náklady, ak si spotrebiteľ výslovne zvolil iný spôsob doručenia, ako je najlacnejší bežný spôsob doručenia ponúkaný predávajúcim. V prípade kupujúceho, ktorý je fyzickou osobou – podnikateľom alebo právnickou osobou náklady na vrátenie tovaru znáša vždy kupujúci.
14. Kupujúci zodpovedá za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru.
15. Predávajúci zodpovedá za to, že tovar má právnymi predpismi ustanovenú akosť, množstvo a hmotnosť, je bez vád, zodpovedá záväzným technickým normám. Predávajúci zodpovedá za vady, ktoré má tovar pri prevzatí kupujúcim, ako aj za vady, ktoré sa vyskytnú po prevzatí tovaru v záručnej dobe. Pri tovare predávaného na nižšiu cenu predávajúci nezodpovedá za vadu, pre ktorú bola dojednaná nižšia cena.
16. Záručná doba na tovar je 24 mesiacov a začína plynúť dňom prevzatia tovaru kupujúcim. Výrobca alebo predávajúci môže poskytnúť na tovar záruku podľa prísnejších zásad ako stanovuje všeobecný predpis, o čom predávajúci informuje kupujúceho pred objednávkou (bod 3 týchto VZP).
17. Práva zo zodpovednosti za vady tovaru, na ktorý platí záručná doba, zanikajú ak sa neuplatnili v záručnej dobe. Vady, ktoré sa vyskytli na tovare v záručnej dobe je kupujúci povinný u predávajúceho (v jeho prevádzkarni) uplatniť písomne bez zbytočného odkladu vrátane popisu, ako sa vada prejavuje. Kupujúci umožní ohliadnuť tovar predávajúcemu za účelom preskúmania podstaty vady.
18. Predávajúci po obdržaní reklamácie je povinný poučiť spotrebiteľa o jeho právach a oznámiť kupujúcemu spôsob odstránenia vád. Predávajúci je v prípade spotrebiteľa povinný určiť spôsob vybavenia reklamácie a vybaviť reklamáciu v lehote najneskôr 30 dní od jej uplatnenia.
19. Predávajúci je povinný vydať potvrdenie o uplatnení reklamácie, ako aj o vykonaní opravy tovaru a čase jej trvania resp. o vybavení reklamácie iným spôsobom. Čas od uplatnenia reklamácie až do vykonania opravy sa do záručnej doby nepočíta.
20. Ak je vadu možné odstrániť, kupujúci je oprávnený požadovať bezplatne odstránenie vady a predávajúci je povinný bezplatne vadu odstrániť. Ak ide o vadu, ktorú nemožno odstrániť a ktorá bráni tomu, aby sa tovar riadne užíval ako tovar bez vady, má kupujúci právo odstúpiť od zmluvy. To isté platí ak ide o opätovné vyskytnutie vady po oprave alebo ak pre väčší počet vád kupujúci nemôže tovar riadne užívať. Ak ide o neodstrániteľnú vadu, ktorá nebráni riadnemu užívaniu tovaru, má kupujúci právo na primeranú zľavu. Kupujúci môže namiesto odstránenia vady požadovať výmenu tovaru alebo ak sa vada týka len súčasti tovaru, výmenu súčasti, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady. Predávajúci môže vždy namiesto odstránenia vady vymeniť tovar za bezvadný, ak to kupujúcemu nespôsobuje závažné ťažkosti. Ak dôjde k výmene tovaru, začne plynúť záručná doba od prevzatia nového tovaru.
21. Ak spotrebiteľ uplatnil reklamáciu tovaru počas prvých 12 mesiacov od prevzatia tovaru, predávajúci môže vybaviť reklamáciu zamietnutím len na základe odborného posúdenia osoby určenej výrobcom tovaru na vykonávanie záručných opráv. Predávajúci je povinný poskytnúť spotrebiteľovi kópiu odborného posúdenia odôvodňujúceho zamietnutie reklamácie najneskôr do 14 dní odo dňa vybavenia reklamácie. Ak spotrebiteľ uplatnil reklamáciu po 12 mesiacoch od prevzatia tovaru a predávajúci ju zamietol, predávajúci je povinný informovať spotrebiteľa kam môže tovar zaslať na odborné posúdenie.
22. Práva a povinnosti vyplývajúce z týchto VZP a z kúpnej zmluvy sa riadia právnym poriadkom Slovenskej republiky. Vzájomné vzťahy predávajúceho a kupujúceho v týchto VZP neupravené sa riadia príslušnými ustanoveniami Občianskeho zákonníka (ak kupujúci je spotrebiteľ), Obchodného zákonníka (ak kupujúci je fyzická osoba – podnikateľ alebo právnická osoba) a ostatnými všeobecne záväznými právnymi predpismi platnými v Slovenskej republike s tým, že použitie akéhokoľvek ustanovenia ktoréhokoľvek právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť či už úplne alebo čiastočne význam, účel alebo interpretáciu ktoréhokoľvek ustanovenia týchto VZP.
23. Kupujúci vyplnením a odoslaním objednávky súhlasí, aby predávajúci v súlade so zákonom č. 122/2013 Z.z. o ochrane osobných údajov v znení neskorších predpisov spracúval osobné údaje kupujúceho v rozsahu uvedenom v objednávke za účelom plnenia kúpnej zmluvy. Tento súhlas zaniká zánikom záväzkovoprávneho vzťahu založeného kúpnou zmluvou a úplným vysporiadaním práv a povinností zmluvných strán z neho vyplývajúcich. Kupujúci zároveň súhlasí, aby predávajúci osobné údaje kupujúceho v rozsahu uvedenom v objednávke poskytol inej fyzickej alebo právnickej osoby a aby táto iná fyzická alebo právnická osoba tieto údaje spracúvala, avšak iba ak je to nevyhnutné na ochranu práv alebo právom chránených záujmov predávajúceho. Za nepravdivosť osobných údajov zodpovedá kupujúci, ktorý je povinný predávajúcemu oznámiť bezodkladne akúkoľvek zmenu v osobných údajoch uvedených v objednávke. Kupujúci berie na vedomie, že poskytnutie osobných údajov v rozsahu uvedenom v objednávke je dobrovoľné; bez súhlasu kupujúceho predávajúci je oprávnený spracúvať osobné údaje kupujúceho v rozsahu nevyhnutnom na plnenie kúpnej zmluvy. Kupujúci má právo v zmysle § 28 zákona č. 122/2013 Z.z. o ochrane osobných údajov v znení neskorších predpisov na základe písomnej žiadosti vyžadovať potvrdenie, či sú alebo nie sú osobné údaje o ňom spracúvané, zoznam jeho osobných údajov, ktoré sú predmetom spracúvania, opravu alebo likvidáciu svojich nesprávnych, neúplných alebo neaktuálnych osobných údajov, likvidáciu osobných údajov, ktorých účel spracúvania sa skončil, likvidáciu osobných údajov, ktoré sú predmetom spracúvania, ak došlo k porušeniu zákona a blokovanie jeho osobných údajov z dôvodu odvolania súhlasu pred uplynutím času jeho platnosti. Kupujúci pri podozrení, že jeho osobné údaje sa neoprávnene spracúvajú, môže podať na Úrad na ochranu osobných údajov SR návrh na začatie konania o ochrane osobných údajov.
24. Predávajúci sa zaväzuje nezaznamenávať akýmkoľvek spôsobom akékoľvek údaje o platobných kartách použitých kupujúcim pri úhrade kúpnej ceny. Predávajúci je povinný dodržiavať všetky bezpečnostné štandardy Asociácií pre akceptáciu platobných kariet VISA International, MasterCard International, Diners Club International, American Express, bezpečnostné štandardy Payment Card Industry – Data Security Standard. Všetky informácie poskytnuté príslušnou bankou predávajúcemu v súvislosti s úhradou kúpnej ceny za tovar sa považujú za dôverné.
25. Sťažnosť na činnosť predávajúceho spotrebiteľ môže podať na Slovenskej obchodnej inšpekcii, Prievozská 32, 827 99 Bratislava.
26. Použitie webstránky nie je osobitne spoplatnené, kupujúci hradí prípadne len základnú sadzbu spojenú s pripojením na internet osobe zabezpečujúcej kupujúcemu prístup na internet.
V Bratislave dňa 30.06.2015
KETOS s.r.o.